KARE 1
Wanyiso Nade ni Wawinjo Nyasaye?
Nyasaye wuoyo kodwa kokalo kuom Muma. 2 Timotheo 3:16
Nyasaye madier notiyo gi dhano mondo gindik wechene e buk maler. Bugno en Muma. Oting’o weche ma Nyasaye dwaro ni ing’e.
Nyasaye ong’eyo gima nyalo konyowa chuth kendo en e Soko mar rieko duto. Ka iwinjo gima owachoni, to ibiro bedo mariek gadier.—Ngeche 1:5.
Nyasaye dwaro ni ji duto e piny osom Muma. Muma sani yudore e dhok mang’eny.
Kidwaro winjo Nyasaye, nyaka isom kendo iwinj tiend weche manie Muma.
Ji winjo Wachne kuonde duto. Mathayo 28:19
Joneno mag Jehova nyalo konyi mondo ing’e tiend weche manie Muma.
Gipuonjo adiera e wi Nyasaye e piny mangima.
Onge chudo moro midwaro ni igol mondo opuonji. Kendo inyalo puonjori e wi Nyasaye e Od Romo mar Joneno mag Jehova man machiegni kodi.
luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn